SPRÁVA ZO ZAHRANIČNEJ PRACOVNEJ CESTY
č.    208   /2016
1.  Účastník ZPC:
Viera Petrášová, JUDr., Národný kontaktný bod, CVTI SR Lamačská cesta 8/A, 811 04 Bratislava, Národný kontaktný bod, AJ
2.  Zahraničná pracovná cesta:
Belgicko, Brusel, 02.12.2016, Conference Centre Albert Borschette, meeting room AB-2D, Rue Froissart, 36 – 1040 Brussels, cestovné náklady hradené Európskou komisiou
Priebeh cesty: prekročenie slovensko- rakúskych hraníc 02.12.2016 o 05:00
	           prekročenie rakúsko- slovenských hraníc 02.12.2016 o 22:30
3.  Rámcový program pobytu:
02.12.2016 – Desiate zasadnutie programového výboru H2020 – Výskumné infraštruktúry a dvadsiate štvrté zasadnutie výboru pre implementáciu nariadenia o právnom rámci Spoločenstva pre Konzorcium európskej výskumnej infraštruktúry (ERIC), budova Albert Borshette, Brusel, Belgicko.
4.  Stručný priebeh rokovaní:
Agenda
02.12.2016 – Desiate zasadnutie programového výboru H2020 – Výskumné infraštruktúry

1.	Welcome and introduction
Adoption of the draft agenda
Adoption of the draft minutes of the PC RI meeting of 30/09/2016	09:30	
2.	Information on the evaluation outcome of call EINFRA-2016-2 with deadline 20 September 2016 (topic EINFRA-21-2017 / PPI) for CNECT part	09:40	
3.	Preparation for the WP18-20	10:00	
4.	Interim Evaluation of the RI part of Horizon 2020	10:30	
6. 		Any other business	12:00	
7.	Close of meeting	12:30	

02.12.2016 – Dvadsiate štvrté zasadnutie výboru pre implementáciu Nariadenia o právnom rámci Spoločenstva pre Konzorcium Európskej výskumnej infraštruktúry (ERIC)

1.	Welcome and introduction
	13:30	
2.	Adoption of the draft agenda	13:35	
3.	Approval of the minutes of the last meeting	13:40	
4.	Opinion of the ERIC Committee: INSTRUCT	13:45	
5.	Report on the Status of Implementation of ERICs	14:00	
6.	ERIC Step 1 Applications	14:15	
7.	Update on second ERIC Implementation Report	14:30	
8.	Any Other Business:
Outcome of the 5th ERIC Network Meeting (8-9 November, Paris)
Outcome of the Long term sustainability Stakeholders Workshop (25 November, Brussels)	15.15	
9	Close of the Meeting 	15:30	

Na zasadnutí EK predstavila návrhy pre pracovné programy pre roky 2018-2020. Z dôvodu časovej tiesne, však prezentácie neboli k dispozícii, EK ich pošle neskúr elektronicky. Na zasadnutí sa zúčastnil zástupca z infraštruktúry ITER, ktorý prezentoval založenie a fungovanie medzinárodnej infraštruktúry. Zdôraznil funkciu Európskej komisie ako katalyzátora pri vzniku infraštruktúr.

EK zároveň vyhodnotila výsledky výzvy H2020-INFRAIA-2016-1. V konzorciu ARIES (Accelerator Research and Innovation for European Science and Society) sa zúčastnil Elektrotechnický ústav SAV s finančným príspevkom vo výške 90.000,- EUR.

Vo výzve INFRADEV – 2016 boli úspešní Astronomický ústav SAV v konzorciu PRE-EST (Preparatory Phase for the European Solar Telescope) s finančným príspevkom vo výške 18.750,- EUR, Ústav krajinnej ekológie SAV v konzorciu Advance_eLTER s finančným príspevkom vo výške 5.438,- EUR. 
Dňa 2. decembra 2016 sa konalo dvadsiate štvrté zasadnutie výboru k právnej forme Konzorcium pre európske výskumné infraštruktúry (ERIC). 
V úvode sa prijalo rozhodnutie o schválení INSTRUCT ERIC, kde je Slovenská republika riadnym členom, prostredníctvom Chemického ústavu SAV. (https://www.structuralbiology.eu/). Pôvodne bol financovaný v rámci výziev Infradev a postupne sa štruktúroval do samostatnej infraštruktúry. V rámci prípravnej fázy, Španielsko, Belgicko a Francúzsko vyjadrili, že chcú byť riadnymi členmi. EK sa vyjadrila, že formálne rozhodnutie EK bude najskôr prijaté v marci 2018. 
Nemecko stále namieta, že znenie týkajúce sa DPH, ktoré stanovuje, že ERIC ako jej členovia sú oslobodení od DPH je podľa nich stále v rozpore so smernicou o DPH. Pri hlasovaní sa Nemecko hlasovania zdržalo.
Žiadosť o LifeWatch bola prijatá v júli 2016. Žiadosť o CESSDA bola prijatá v novembri 2016. Španielsko sa dožaduje dôvodu prečo je LifeWatch oneskorený v porovnaní s Instructom. EK sa vyjadrila, že v žiadosti sú nezrovnalosti ohľadom technického zabezpečenia a tento proces je podstatne dlhší. V januári bude preto prebiehať písomná konzultácia členov výboru k žiadosti LifeWatch. 
EK neformálne potvrdila, že očakáva žiadosti pre ELI, EU-OPENSCREEN a ďalšie.
Päťročná správa k implementácii ERIC sa momentálne pripravuje. EK predstavila základné body ako napr. spoločný európsky register pre ERIC, sociálne a dôchodkové zabezpečenie pre migrujúcich vedecko-výskumných zamestnancov, jednoznačnejšie oddelenie ,,single“ a ,,distributed“ infraštruktúry ako aj nadviazanie spolupráce v rámci financovania cez štrukturálne fondy, zabezpečenie majetku alebo úverovanie ERIC. 
Správa o implementácii bude obsahovať aj odporúčania ohľadom DPH, EK sa k tomuto postavila tak, že už nebude odporúčať znenia ustanovení spoločenskej zmluvy ERIC, ale ponechá znenie ustanovenia na vnútornú konzultáciu a odsúhlasenie v rámci členských štátov konkrétneho ERIC. 
EK upozornila, že členské štáty môžu posielať podnety do prvého januárového týždňa 2018. 
Ďalšie zasadnutie programového výboru bude 17. marca 2017. 
5.  Odporúčané závery:
Priebežne informovať žiadateľov o zmenách a doplneniach v oblasti právnych a finančných otázok pre ERIC a aktualizácií výziev v oblasti ERI. 
6.   Prehľad prinesenej dokumentácie a miesto jej uloženia
Všetky prezentácie budú dostupné na špecializovanom webe CVTI SR a na požiadanie budú rozposlané žiadateľom.
7.   Osobitne vyhodnotený očakávaný prínos ZPC
Získané informácie budú použité pri konzultáciách s účastníkmi H2020 a zabezpečia úspešnú implementáciu projektov v oblasti výskumných infraštruktúr. 
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: JUDr. Viera Petrášová		  ......................................
Dátum: 05.12.2016
								
Správu schválil:  prof. RNDr. Ján TURŇA, CSc., generálny riaditeľ  ......................................